hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy pt hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en fr hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es en hy en hy hy en hy hy hy
Արդարություն արդարությունն է ծնում խաղաղություն
Մեծ Բրիտանիայի և Հյուսիսային Իռլանդիայի Միացյալ Թագավորության ռեզիդենտ`
ՌԴ-ում Հայաստանի Հանրապետության արտակարգ և լիազոր դեսպանին
Վերջերս Հայաստանի Հանրապետության մայրաքաղաքի` Երևանի գրախանութներից մեկից գնված հանրագիտարանից (Бoлbшaя иллюcTpиpoBaHHaя эHциkлoпeдия reorpaфии, այսուհետ` Հանրագիտարան) պարզվել է, որ Հայաստանի Հանրապետության վերաբերյալ ներկայացված տեղեկությունները չեն համապատասխանում իրականությանը և Հայաստանի Հանրապետության վերաբերյալ ոչ ճիշտ պատկերացում են տալիս ընթերցողին:
Հանրագիտարանը հրատարակվել է Մեծ Բրիտանիայի և Հյուսիսային Իռլանդիայի Միացյալ Թագավորության ռեզիդենտ` Kingfisher Publications Plc-ի կողմից և ռուսերեն վերահրատարակվել է ՌԴ ռեզիդենտ «Իզդատելսկայա Գրուպա Ատտիկուս» ՍՊԸ-ի կողմից:
Հանրագիտարանի 236-րդ էջում Հայաստանի Հանրապետության վերաբերյալ ներկայացված են հետևյալ սխալ տեղեկությունները`
–         Հիմնական լեզուները` հայերեն, ադրբեջաներեն.
–         Հիմնական կրոնները` ուղղափառ (Հայկական առաքելական եկեղեցի). իսլամ (շիիթ).
–         1988-1989 թթ. Ադրբեջանի և Հայաստանի միջև տեղի է ունեցել ռազմական ընդհարում:
Հրատարակող կազմակերպության կողմից հրատարակված վերոհիշյալ տեղեկությունները չեն համապատասխանում իրականությանը և ենթակա են հերքման` հետևյալ պատճառաբանությամբ.
1. Հայաստանի Հանրապետության հիմնական լեզուն հայերենն է.
Հայաստանի Հանրապետության Սահմանադրության 12-րդ հոդվածի համաձայն` Հայաստանի Հանրապետության պետական լեզուն հայերենն է:
Հայաստանում ադրբեջաներեն ընդհանրապես չի գործածվում:
Այս փաստն անուղղակիորեն ընդունել է նաև հրատարակող կազմակերպությունը նշելով, որ Հայաստանի բնակչության 96 տոկոսը կազմում են հայերը: Մնացած 4 տոկոսը կազմում են եզդիները, հույները, ուկրաինացիները, հրեաները, ռուսները, քրդերը և այլն:
2. Հայաստանի Հանրապետության հիմնական կրոնը քրիստոնեությունն է.
Հայաստանի Հանրապետության Սահմանադրության 8.1 հոդվածի համաձայն` Հայաստանի Հանրապետությունը ճանաչում է Հայաստանյաց առաքելական եկեղեցու` որպես ազգային եկեղեցու բացառիկ առաքելությունը հայ ժողովրդի հոգևոր կյանքում, նրա ազգային մշակույթի զարգացման և ազգային ինքնության պահպանման գործում:
Բոլոր պատմական աղբյուրներից հայտնի է, որ քրիստոնեությունը, որպես պետական կրոն, առաջինը ճանաչվել է Հայաստանում` դեռևս 301 թվականին (Տես օրինակ` ПpaBocлaBHaя ЭHциkлoпeдия, ինտերնետի աղբյուրներից`http://www.pravoslavie.in.ua/, http://www.pravmir.ru/xristianstvo-v-armenii/, http://ru.wikipedia.org/ ):
Բոլոր հեղինակավոր հանրագիտարաններն էլ տեղյակ են, որ Հայաստանի Հանրապետության հիմնական կրոնը քրիստոնեությունն է, իսկ եկեղեցին Հայ առաքելական եկեղեցին (Տես օրինակ` пepBaя шkoлbHaя эHциkлoпeдия cTpaHы Mиpa, MockBa “POCMEH” 2008):
Ուշագրավ է այն հանգամանքը, որ հրատարակող կազմակերպությունը ընդունելով, որ Հայաստանի բնակչության 96 տոկոսը կազմում են հայերը, նշել է, որ իսլամը նույնպես հանդիսանում է Հայաստանի հիմնական կրոնը:
Ավելին, հրատարակող կազմակերպությունը Հայ առաքելական եկեղեցին ներառել է ուղղափառ եկեղեցու կազմում, այն դեպքում, երբ ինչպես ուղղափառ, այնպես էլ Հայ առաքելական եկեղեցիները քրիստոնեական կրոնի առանձին ուղղություններ են:
3. Ռազմական ընդհարումը տեղի է ունեցել Ադրբեջանի և Արցախի (հայերի) միջև, ոչ թե Հայաստանի ուԱդրբեջանի:
Ռազմական ընդհարումը տեղի է ունեցել Արցախի (Լեռնային Ղարաբաղի) և Ադրբեջանի միջև, որը ծագել է Ադրբեջանի կողմից հայերի բնաջնջման գործողություններից հետո (բնաջնջման գործողությունները սկսվեցին, երբ Արցախի ժողովուրդն օգտվեց ինքնորոշման իր իրավունքից): Հայաստանի Հանրապետությունը օգնություն է ցույց տվել միջազգայնորեն ինքնորոշման իրավունք ունեցող Լեռնային Ղարաբաղին (Տես օրինակ` http://ru.wikipedia.org/):
Ավելին, ընդհարումը սկսվել է 1988-ին և վերաճել պատերազմի` 1994թ. ավարտվելով հրադադարով:
4. Հանրագիտարանում ներկայացված լուսանկարը ճիշտ չի բնութագրում Հայաստանը:
Նկարում պատկերված են կարտոֆիլ հավաքող, արևից սևացած երկու տարեց գյուղացիներ: Կասկածի տակ դնելով այդ անձանց հայ լինելու, ինչպես նաև լուսանկարը Հայաստանում կատարված լինելու հանգամանքները, բոլոր դեպքերում գտնում ենք, որ կարտոֆիլը Հայաստանը բնութագրող խորհրդանիշ չի կարող լինել:
Հայաստանի գյուղատնտեսությունը բնութագրող առավել հայտնի խորհրդանիշներ են խաղողը, նուռը և ծիրանը:
1. ՌԴ ռեզիդենտ` «Իզդատելսկայա Գրուպա Ատտիկուս» ՍՊԸ-ին խնդրում ենք հերքել Հանրագիտարանում տեղ գտած վերոհիշյալ տեղեկությունները` համաձայն «Զանգվածային լրատվության միջոցների մասին» ՌԴ օրենքի 43-րդ և 44-րդ հոդվածների:
2. Մեծ Բրիտանիայի և Հյուսիսային Իռլանդիայի Միացյալ Թագավորության ռեզիդենտ` Kingfisher Publications Plc-ին խնդրում ենք հերքել Հանրագիտարանում զետեղված վերոհիշյալ տեղեկությունները:
3. Հայաստանի Հանրապետության արդարադատության նախարարությանը խնդրում ենք, «Հայաստանի Հանրապետության արդարադատության նախարարության և Ռուսաստանի Դաշնության արդարադատության նախարարության միջև համագործակցության մասին» 28.12.2004թ. համաձայնագրի 2-րդ հոդվածի համաձայն, ՌԴ արդարադատության նախարարությանը դիմել` պետության իրավունքների և օրինական շահերի ապահովման ուղղությամբ համագործակցելու խնդրանքով:
4. ՌԴ-ում Հայաստանի Հանրապետության արտակարգ և լիազոր դեսպանին և Մեծ Բրիտանիայի և Հյուսիսային Իռլանդիայի Միացյալ Թագավորությունում Հայաստանի Հանրապետության արտակարգ և լիազոր դեսպանին խնդրում ենք համապատասխան միջոցներ ձեռնարկել Հանրագիտարանում նշված տեղեկությունները հերքելու ուղղությամբ:
5. Մեծ Բրիտանիայի և Հյուսիսային Իռլանդիայի Միացյալ Թագավորությունում գործող Հայկական մշակութային կենտրոնին խնդրում ենք «Հայաստանի Հանրապետության կառավարության և Մեծ Բրիտանիայի և Հյուսիսային Իռլանդիայի Միացյալ Թագավորության միջև մշակութային կենտրոնների ստեղծման և գործունեության մասին» 05.11.2004թ. համաձայնագրի հիման վրա միջոցներ ձեռնարկել Հանրագիտարանում նշված տեղեկությունները հերքելու ուղղությամբ:
www.ankakh.com էլեկտրոնային կայքի խմբագրակազմ
Դիմող «ՎԻՎ Այսօր և վաղը» ՍՊԸ-ն
օրենսդրությամբ ստեղծված կազմակերպություն է,
որն իրականացնում է լրատվական գործունեություն
(«Անկախ» շաբաթաթերթ և համանուն էլեկտրոնային կայք):
«Բրիտանական ու ռուսական հրատարակչություններին պատասխանատվության կանչելը պետության պարտավորությունն է». Արմեն Այվազյան
«Նոյյան տապանը» հանրագիտարանը կվաճառի «վրիպակների և սխալների ներդիրով»
«Անկախ»-ը դատական գործընթաց է սկսել ռուսական ու բրիտանական հրատարակչությունների դեմ
Հայաստանում հիմնական լեզուն հայերեն ու ադրբեջաներե՞ն
Խտրականություն, վիրավորանք և հանցանք
Ընտրել ամիսը Դեկտեմբեր 2013  (2) Ապրիլ 2013  (1) Մարտ 2013  (1) Նոյեմբեր 2012  (2) Հոկտեմբեր 2012  (2) Սեպտեմբեր 2012  (3) Հունիս 2012  (5) Մայիս 2012  (2) Մարտ 2012  (4) Փետրվար 2012  (3) Հունվար 2012  (5) Դեկտեմբեր 2011  (9) Նոյեմբեր 2011  (5) Հոկտեմբեր 2011  (4) Սեպտեմբեր 2011  (1) Օգոստոս 2011  (1) Հուլիս 2011  (7) Հունիս 2011  (4) Մայիս 2011  (6) Ապրիլ 2011  (6) Մարտ 2011  (7) Փետրվար 2011  (5) Հունվար 2011  (3) Դեկտեմբեր 2010  (6) Նոյեմբեր 2010  (15) Հոկտեմբեր 2010  (22) Սեպտեմբեր 2010  (20) Օգոստոս 2010  (8) Հուլիս 2010  (22) Հունիս 2010  (106) Մայիս 2010  (56) Ապրիլ 2010  (17) Մարտ 2010  (17) Փետրվար 2010  (12) Հունվար 2010  (11) Դեկտեմբեր 2009  (28) Նոյեմբեր 2009  (24) Հոկտեմբեր 2009  (4) Սեպտեմբեր 2009  (3) Օգոստոս 2009  (1) Հուլիս 2009  (1) Հունիս 2009  (3) Ապրիլ 2009  (1) Մարտ 2009  (2) Փետրվար 2009  (3) Հունվար 2009  (1) Դեկտեմբեր 2008  (4) Նոյեմբեր 2008  (3) Սեպտեմբեր 2008  (1) Հունիս 2008  (5) Մայիս 2008  (1) Ապրիլ 2008  (1) Սեպտեմբեր 2007  (1) Մայիս 2007  (1) Հունվար 2007  (2)
Copyright Արդարություն. Բոլոր իրավունքները պաշտպանված են:
Ձևավորումը ճիշտ է երևում IE 7-ի դեպքում։